Bestine Kazadi

Bestine Kazadi butukaka na Belgique, mama na yandi vandaka muntu ya Belgique mpe tata na yandi muntu ya Congo. Yandi zingaka na Kinshasa tii ntangu yandi kumaka na bamvula kumi na tatu na nima yandi kwendaka na Liège sambu na kulonguka na yandi ya nene kisika yandi bakaka diplome ya nsiku mpe ya siansi ya luzingu ya bantu. Yandi kele avoka na kimvuka ya ba avoka ya Kinshasa.https://fr.wikipedia.org/wiki/Bestine_Kazadi#Women_in_French_Studies

Na mvu 2002, yandi salaka Bureau de réflexions et d'études congolaises (BREC) "yina lukanu na yo kele ya kuyindula na yina me tala demokrasi ya isi, ya kutomisa luzingu ya bantu na kutomisa kimuntu ya bantu ya Congo mpe kunwanisa konso kubeba ya kimpwanza ya nene".[1]   Yandi kele nkento ya ntete na kuvanda ntwadisi ya Rotary Club Kinshasa na République Démocratique du Congo, nkento ya ntete "muntu ya ke pesaka mbongo mingi" na Républika Démocratika du Congo sambu na manaka ya Rotary "Polio +" ya ntoto ya mvimba.https://culturecongo.com/bestine-kazadi-ditabala/

Yandi kele ntwadisi ya Société civile féminine congolaise (SOCIFEC) yina ke nwaninaka "ntwadisi mpe kuvukana ya bankento ya congolais na bimvuka ya kubaka badesizio mpe kiyeka" mpe yandi kele nsoniki ya Hymne international des femmes pour la paix yina yandi sonikaka bangogo na yo mpi yina Rosin Ngandu, muntu ya ke bulaka miziki, yidikaka.   Yandi monisaka nkunga na yandi "bonso dikabu ya Républika Démocratika du Congo na nsi-ntoto sambu na kukabula ngindu na yandi ya ngemba, bumosi mpi bumosi".

Na mvu 2019, yandi me ponama conseillère spéciale ya président ya Républika Félix Tshisekedi Tshilombo na mambu ya kuwakana mpe kuvukana ya provense